Page:Songster's garland.pdf/8

8 JOHN ANDERSON MY JO, JOHN

John Anderson my jo, John,

When we were first acquaint,

Your looks were like the raven,

Your bonnie brow was brent ;

But now your brow is bauld, John,

Your locks are like the snaw,

But blessing on your frosty pow,

John Anderson my jo.

John Anderson my jo, John,

We clamb the hill thegither,

And mony a canty day, John,

We've had wi' ane anither ;

Now we maun totter down, John.

But hand in hand we'll go.

And sleep thegither at the foot,

John Anderson my jo.

THIS IS NO MY AIN LASSIE.

O This is no mine ain lassie,

Fair tho' the lassie be!

Weel ken I mine ain lassie,

Kind love is in her e'e.

I see a form I see a face,

Ye well may wi' the fairest place,

It wants to me, the witching grace,

The kind love that's in her e'e.

O this is no mine, &c.